Μελίταινα Ροδόπης

Η Μελίταινα, είναι μικρό ημιορεινό πομακικό χωριό της Θράκης στην Περιφερειακή Ενότητα Ροδόπης το οποίο βρίσκεται στα όρια της Ελλάδας με τη Βουλγαρία και την Περιφερειακή Ενότητα Ξάνθης. Είναι κτισμένο στους νότιους πρόποδες της Ανατολικής Ροδόπης σε υψόμετρο 345 μέτρα, βορειοδυτικά της κορυφής Κλέφτης (υψομ. 800 μέτρα) και στα βόρεια της κοιλάδας του Κομψάτου, που αποτελεί βιότοπο CORINE. Απέχει 20 χλμ. Β. από τον Ίασμο (έδρα του δήμου), 46 χλμ. ΒΔ. από την Κομοτηνή και 51 χλμ. Α.-ΒΑ. από την Ξάνθη. Η παλιά του ονομασία είναι Μπαγλίτσα και οι κάτοικοί του μουσουλμάνοι Πομάκοι. Το 1918 καταγράφεται ως πομακικός οικισμός από τον βούλγαρο ακαδημαϊκό Λιούμπομιρ Μίλετιτς. Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Ιάσμου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ιάσμου του Δήμου Ιάσμου και σύμφωνα με την απογραφή του 2011 απογράφονται 15 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10478 (σελ. 4 του pdf)

 Παραπομπές 

Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Κατηγορία:Πομακοχώρια